Seržs Sargsjans

Seržs Sargsjans (, dzimis ) ir armēņu politiskais un militārais darbinieks, bijušais Armēnijas prezidents un bijušais premjerministrs.

 Biogrāfija 
Dzimis Stepanakertā, tagadējās Kalnu Karabahas teritorijā. No 1972. līdz 1974. gadam dienējis Padomju armijā, pēc tam no 1975. līdz 1979. gadam strādājis par atslēdznieku elektrotehnikas fabrikā. 1979. gadā kā filologs absolvējis Erevānas universitāti. Pēc tam līdz 1989. gadam darbojies komunistiskajā partijā, ieņemot dažādus amatus Kalnu Karabahas autonomā apgabala komitejā.

No 1989. līdz 1993. gadam Kalnu Karabahas Aizsardzības komitejas vadītājs, paralēli ievēlēts Armēnijas Augstākajā padomē. Piedalījies vairāku kauju organizēšanā Kalnu Karabahas kara laikā, tiek uzskatīts par vienu no armēņu bruņoto spēku izveidotājiem. No 1993. līdz 1995. gadam Armēnijas aizsardzības ministrs. Vēlāk ieņēmis arī citus vadošos amatus Armēnijā, tajā skaitā bijis iekšlietu, atkārtoti aizsardzības ministrs, kā arī premjers no 2007. līdz 2008. gadam.

2008. gada februāra vēlēšanās ievēlēts par Armēnijas prezidentu, 2013. gadā ievēlēts uz otro termiņu.

2018. gada 17. aprīlī Sargsjans no jauna ievēlēts par premjerministru, bet pēc plašiem tautas protestiem Erevānas ielās 23. aprīlī bija spiests atkāpties no amata.

Būdams Armēnijas prezidenta amatā, Sargsjans 2011. gadā oficiālā valsts vizītē apmeklējis Latviju.

 Atsauces 

 Ārējās saites 
 Oficiālā mājaslapa armēņu valodā
 Serža Sargsjana biogrāfija 

Kategorija:1954. gadā dzimušie
Kategorija:Armēnijas politiķi
Kategorija:Armēnijas premjerministri
Kategorija:Armēnijas prezidenti
Kategorija:Ar Kņaza Jaroslava Gudrā ordeni apbalvotie